**MŰSZAKI MENEDZSER BSC GÉPÉSZETI SPECIALIZÁCIÓ**

A **műszaki menedzser** alapképzés célja, olyan szakemberek képzése, akik erős műszaki alapismereteken kívül gazdálkodási- és szervezéstudományi ismeretekkel is rendelkeznek és a képzés kettős jellege miatt képessé vállnak termelő és szolgáltató vállalkozások műszaki, informatikai, pénzügyi és humán folyamatainak menedzselésére. A műszaki menedzserek alkalmasak a gazdaságban a kis- és nagyvállalatoknál, vagy egyéni vállalkozóként technológiai rendszerek üzemeltetésére, különféle ipari folyamatok szervezésére, a gyártmányfejlesztés menedzselésére és ezen műszaki tevékenységek gazdasági folyamatainak szervezésére, irányítására.

A műszaki menedzser alapképzés gépészeti specializációján a hallgatók olyan elméleti és gyakorlati ismereteket szereznek meg, melyek megfelelő alapot biztosítanak a képzés MSc szinten történő folytatásához (*a befogadási feltételek szerint*) gazdasági vagy műszaki felsőoktatási intézményekben.

A *Műszaki menedzser BSc képzésen a Gépészeti specializáció* tantárgyai:

|  |  |  |  |  |  |
| --- | --- | --- | --- | --- | --- |
| **Tárgykód**   | **Félév**  | **Tárgynév**   | **Ea.**   | **Gy.**   | **Köv.**   |
| GEMTT004-B  | 5  | Hőkezelés és hegesztés  | 2  | 2  | Kollokvium  |
| GEVGT012-B  | 5  | Nyomástartó edények tervezése  | 2  | 2  | Kollokvium  |
| GEAHT544-B  | 5  | Megújuló energiaforrások  | 2  | 2  | Kollokvium  |
| GEGTT502-B  | 5  | Technológiai rendszerek  | 2  | 2  | Kollokvium  |
| \*  | 6  | Komplex tervezés  | 0  | 4  | Gyakorlati jegy  |
| GEGTT504-B  | 6  | Minőség-ellenőrzés és minőségbiztosítás  | 2  | 2  | Gyakorlati jegy  |
| GEMTT012-B  | 6  | Anyaginformatika  | 2  | 2  | Kollokvium  |
|   | 6  | Választható tárgy  | 2  | 2  |   |
| GEGTT116-B  | 6  | *Különleges gyártástechnológiák*   | 2  | 2  | Kollokvium  |
| GEMTT033-B  | 6  | *Élettartam gazdálkodás*   | 2  | 2  | Kollokvium  |
| GEGET018-B  | 6  | *A design alapjai*   | 2  | 2  | Gyakorlati jegy  |
| GEVGT025-B  | 6  | *Folyamatos technológiák*   | 2  | 2  | Kollokvium  |
|   | 7  | Szakmai gyakorlat  | 0  | 0  | Aláírás  |
| \*  | 7  | Szakdolgozatkészítés  | 0  | 13  | Gyakorlati jegy  |
| GESGT111-B  | 7  | Megmunkáló gépek üzemtana  | 2  | 2  | Kollokvium  |
| GEALT069-B  | 7  | Recycling logisztika  | 2  | 2  | Kollokvium  |

\* A specializáción belül az egyes gépészeti szakterületek jobb megismerésére és az ismeretek elmélyítésére a Szakdolgozatban nyílik lehetőség. A Gépészeti specializáción a *Komplex tervezés* és az erre épülő *Szakdolgozatkészítés* tantárgyakat az alábbi intézetek és intézeti tanszékek hirdetik meg:

* *Anyagszerkezettani és Anyagtechnológiai Intézet*
* *Energetikai és Vegyipari Gépészeti Intézet*
* *Gép- és Terméktervezési Intézet*
* *Szerszámgépészeti és Mechatronikai Intézet, Szerszámgépek Intézeti Tanszéke*